अलवर- अबमोबाइल, घड़ी, पर्स टेडीबियर भी मिलेंगे डाकघर में
अट्टा मंदिर के पास स्थित मुख्य डाकघर में अब आपको महिलाओं के पर्स, मोबाइल, घड़ी, टेडीबियर सहित अन्य सामान भी मिलेगा। मुख्य डाकघर भवन के स्वर्ण जयंती समारोह के उपलक्ष्य में बुधवार को डाकघर में आयोजित कार्यक्रम में आयकर विभाग के प्रिंसिपल कमिश्नर एके दास डाक सेवा निदेशक मुख्यालय जयपुर दुष्यंत मुद्गल ने राज्य की पहली पोस्ट शॉपी का उद्घाटन किया।
इस मौके पर डाकघर भवन पर विशेष लिफाफे का भी विमोचन किया। कार्यक्रम में मुद्गल ने कहा कि अगले वर्ष जनवरी में जयपुर में राज्य की दूसरी पोस्ट शॉपी खुलेगी। उन्होंने कहा कि अटल पेंशन योजना में अलवर पूरे राज्य में प्रथम देश में तीसरे स्थान पर है। उन्होंने कहा कि सोमवार को गुड गवर्नेस डे पर दिल्ली में हुए कार्यक्रम में केंद्रीय संचार मंत्री ने अलवर के दो ब्रांच पोस्टमास्टर श्रीचंदपुरा की लक्ष्मी नागोड़ी के राजपाल सिंह को हैंड हैंडल डिवाइस दी गई। इस अवसर पर आयोजित सांस्कृतिक कार्यक्रम में माउंट लिटरा जी, अलवर पब्लिक स्कूल आर्य पब्लिक स्कूल के विद्यार्थियों ने डांस प्रस्तुत किए। डाकघर में डाकटिकट प्रदर्शनी लगाई गई। प्रवर अधीक्षक मूना यास्मिन पेंशनर संघ ने अतिथियों को स्मृति चिह्न दिए। कार्टूनिस्ट अनिल भार्गव ने स्केच चित्र प्रदान किया। संचालन राजेंद्र शर्मा ने किया।
पोस्ट शॉपी में मिलेगा ये सामान
पोस्ट शॉपी में मोबाइल, लेडीज पर्स, माउस पैड, मग, थर्मस, की-रिंग, घड़ी, पिनकोड डायरेक्टरी की सीडी, फ्लेटी स्टैंप, विशेष डाक लिफाफा, पेन-पेंसिल, गम पेस्ट, फेविस्टिक टेडीबियर भी मिलेंगे।
इनका हुआ सम्मान
कार्यक्रम में डाक सप्ताह के दौरान आयोजित पत्र लेखन प्रतियोगिता में पहले 3 स्थान प्राप्त करने वाले विद्यार्थियों, श्रेष्ठ कार्य करने वाले कर्मचारियों 7 पेंशनरों को सम्मानित किया गया। डाक सप्ताह में आयोजित पत्र लेखन प्रतियोगिता के कक्षा 5 तक के प्रथम ग्रुप में प्रथम रही ओसवाल स्कूल की जानवी गुप्ता, द्वितीय रहे एपीएस के हर्षित अग्रवाल तृतीय रही इसी स्कूल की भूमि विजय कक्षा 6 से 10वीं तक ग्रुप में प्रथम रहे केंद्रीय विद्यालय नंबर 1 के प्रवीण, द्वितीय रही एपीएस की रिया मित्तल तृतीय रही वीएलएम की दिव्या गौड़ को सम्मानित किया गया। अटल पेंशन योजना में बीजवाड़ चौहान के शाखा डाकपाल नेतराम सैनी नांगललाखा के शाखा डाकपाल, प्रधान डाकघर के पोस्टमैन अजीत बागड़ी, उपमंडल स्तर पर सहायक अधीक्षक दक्षिण सुरेंद्र कुमार सुकन्या समृद्धि योजना में प्रधान डाकघर अलवर के पोस्टमैन श्रीकिशन शर्मा के अलावा पेंशनरों को सम्मानित किया गया।
50 साल में 25 से हो गए 89 कर्मचारी
50 साल पहले सन 1965 जब अलवर एचओ डाकघर किराए के भवन से अट्टा मंदिर स्थित बिल्डिंग में शिफ्ट हुआ, तब और मौजूदा स्टॉफ की संख्या में यह अंतर आया है।
पद 1965 2015
पोस्टमास्टर 1 1
सहायक पोस्टमास्टर 2 4
लेखापाल 1 3
टाउन इंस्पेक्टर 1 1
बाबू 10 44
पोस्टमैन 8 34
विभागीय चौकीदार 1 1
गैर विभागीय डाकटिकट विक्रेता 1 1
कुल 25 89
bho_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva mai_Deva hne_Deva mai_Deva hin_Deva kas_Deva bho_Deva kas_Deva mar_Deva hin_Deva bho_Deva